{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopunama Pravilnika o uređivanju šuma"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ante Šimić","PRAVILNIK,\nČlanak 3.","U članku 23. stavak 9. iza riječi „minsko sumnjivim“ dodati riječi „radno nedostupnim“\nAnte Šimić (predsjednik H.Š.D. ogranak Split) u ime Hrvatskog šumarskog društva ogranak „Dalmacija“ Split","Prihvaćen","Predmetna odredba će se doraditi i dodatno će se definirati pojam \"radno nedostupno\" kroz tekst Pravilnika, kako bi bilo jasno koje okolnosti utječu na to da se pojedina šuma smatra radno nedostupnom."]
[2,"Ante Šimić","PRAVILNIK,\nČlanak 6. ","U članku 6.  stavak 2. Pravilnika o uređivanju šuma (NN 97/18;101/18;31/20 i 99/21) iza riječi „šume“ dodati riječi „ i šumska zemljišta“. Ako šumska zemljišta mogu biti posebne namjene zašto ne mogu biti gospodarska i zaštitna - potrebna dorada Zakona o šumama.\nAnte Šimić (predsjednik H.Š.D. ogranak Split) u ime Hrvatskog šumarskog društva ogranak „Dalmacija“ Split","Primljeno na znanje","Za intervenciju u odredbu članka 6. stavka 2. Pravilnika o uređivanju šuma neophodno je izmjeniti odredbu članka 22. Zakona o šumama."]
[3,"Ante Šimić","PRAVILNIK,\nČlanak 9.","U Pravilniku o izmjenama i dopunama Pravilnika o uređivanju šuma člankom 9. zamjenjuju se obrasci ŠGO-18,O-17 gdje se u  skupinu radova pod 13. dodaje vrsta rada „održavanje površina kontroliranim paljenjem“, što nije sukladno Zakonu o šumama (članak 45.,stavak 1.). Protivimo se dodavanju navedene vrste rada!\nTakođer u Obrascu ŠGO-18, O-17 kod skupine radova pod 6. ; vrsta rada „Uklanjanje požarom oštećenog drvnog materijala“ predlažemo izmjenu: izbrisati riječ „požarom“\nAnte Šimić (predsjednik H.Š.D. ogranak Split) u ime Hrvatskog šumarskog društva ogranak „Dalmacija“ Split","Primljeno na znanje","Odredbom članka 23. stavka 2. točke 16. Zakona o šumama određen je rad gospodarenja šumama: održavanje neobraslog šumskog zemljišta za potrebe očuvanja bioraznolikosti. Predmetna odredba u Pravilniku pobliže opisuje jedan od mogućih načina ili metodu izvršenja navedenog rada gospodarsnje šumama. Istićemo kako već sad pojedini šumskogospodarski planovi na snazi propisuju kontrolirano paljenje. \n U Obrascu ŠGO-18, O-17, skupina radova 6., vrsta rada „Uklanjanje požarom oštećenog drvnog materijala\" predlagatelj smatra kako je neophodno zadržati riječ \"požarom\" jer ista pobliže opisuje podrijeklo oštećenog drvnog materijala."]